Diari Oficial de la Generalitat Valenciana


Sumari del DOGV 3695, del 24-02-2000 (2000/1077)

Informació pública de l'aprovació definitiva del projecte d'urbanització que acompanya el programa d'actuació integrada corresponent a la unitat d'execució número 4 del PEPRI de Patraix.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1077


Organisme emissor
:   Ajuntament de València

Tipus de document
:   Anunci

Informació pública de l'aprovació definitiva del projecte d'urbanització que acompanya el programa d'actuació integrada corresponent a la unitat d'execució número 4 del PEPRI de Patraix. [2000/A1077]
  
El ple de l'ajuntament, en la sessió ordinària del dia 21 de maig de 1999, va adoptar l'acord següent:
  
«(...) III. Aprovar el projecte d'urbanització presentat - amb l'excepció de la part corresponent a l'espai lliure previst en el planejament en la confluència dels carrers Beata Agnés, Venerable Agnesio i Juan Bautista Corachán-, amb les esmenes assenyalades en l'informe del Servei de Projectes Urbans de 13 de maig de 1999. Aquest projecte corregit haurà de presentar-se en el termini de dos mesos des de l'entrada en vigor del programa. Així mateix, caldrà presentar, abans de l'inici de les obres, els documents que s'indiquen en l'esmentat informe.
  
El seguiment d'aquestes obres correspondrà al Servei d'Obres d'Infraestructura.
  
IV. A fi de garantir la coherència en l'execució de l'esmentat espai públic i coordinar les actuacions des de l'ajuntament, i atés que es troben en tramitació les iniciatives del programa d'actuació interior per al desenvolupament de les unitats números 5 i 7 del Pla Especial de Protecció i Reforma Interior (PEPRI) de Patraix, responsables junt amb la unitat d'execució número 4 de la urbanització de l'esmentat espai lliure, el Servei Municipal de Projectes Urbans en redactarà un projecte unitari d'urbanització. I serà obligatori que la seua execució material siga realitzada per l'adjudicatari del programa d'actuació integrada de la unitat d'execució, de les tres implicades, que garantisca la disponibilitat de la totalitat dels terrenys afectats per l'actuació i/o, si pertoca, el que s'aprove en últim lloc.
  
Atés que es considera imprescindible, d'acord amb el que estableix l'article 30.1 de la Llei Reguladora de l'Activitat Urbanística, que cada una de les unitats esmentades d'execució assumisca la urbanització de la part de l'àmbit d'espai lliure, de titularitat municipal, que no forma part de cap de les tres unitats d'execució, en quantia proporcional a l'aprofitament objectiu respectiu.
  
Atés, d'acord amb l'article 72.E).3 de la Llei Reguladora de l'Activitat Urbanística, l'urbanitzador que finalment execute la urbanització de l'espai lliure en transferirà el cost als urbanitzadors de les altres dues unitats d'execució, aquests, conseqüentment, estaran obligats a prestar un aval suficient que garantisca aquesta obligació, que els Serveis Tècnics Municipals determinaran en la quantia que corresponga, una vegada conegut el projecte i atenent criteris de proporcionalitat d'acord amb l'aprofitament objectiu de cada una de les entitats en els termes que definitivametn resulten dels acords plenaris d'aprovació i adjudicació dels programes (...)».